
Korupcijas novēršanas un apkarošanas pasākumu plāns 2026.–2027. gadam
· 1. Apstiprināt Korupcijas novēršanas un apkarošanas pasākumu plānu 2026.–2027. gadam (turpmāk – plāns).
· 2. Noteikt Korupcijas novēršanas un apkarošanas biroju par atbildīgo institūciju plāna īstenošanā un plāna pasākumu izpildes koordinēšanā.
· 3. Par plāna pasākumu izpildi atbildīgajām institūcijām nodrošināt plāna pasākumu īstenošanu plānā noteiktajos termiņos.
· 4. Noteikt, ka plāna īstenošanā iesaistītās institūcijas plānā iekļautos pasākumus īsteno no tām piešķirtajiem valsts budžeta līdzekļiem. Jautājumu par papildu finansējuma nepieciešamību 2027. gadā izskatīt Ministru kabinetā kārtējā gada valsts budžeta likumprojekta un vidēja termiņa budžeta ietvara likumprojekta sagatavošanas procesā kopā ar visu ministriju un centrālo valsts iestāžu prioritāro pasākumu pieteikumiem atbilstoši valsts budžeta finansiālajām iespējām. Ja papildu finansējums netiek piešķirts vai tiek piešķirts daļēji, atbildīgās institūcijas nodrošina to pasākumu īstenošanu, kurus iespējams nodrošināt no piešķirtajiem valsts budžeta līdzekļiem.
· 5. Par plānā ietverto pasākumu izpildi atbildīgajām institūcijām līdz 2027. gada 1. februārim iesniegt Korupcijas novēršanas un apkarošanas birojam informāciju par pasākumu īstenošanas gaitu 2026. gadā, kā arī līdz 2027. gada 31. decembrim – informāciju par plāna pasākumu izpildes rezultātiem par visu plāna īstenošanas periodu.
· 6. Par plāna pasākumu izpildi atbildīgajām institūcijām izstrādāt un līdz 2027. gada 1. februārim iesniegt Korupcijas novēršanas un apkarošanas birojā priekšlikumus korupcijas novēršanas un apkarošanas pasākumiem laikposmam pēc 2027. gada 31. decembra.  
· 7. Korupcijas novēršanas un apkarošanas birojam apkopot saskaņā ar šā rīkojuma 5. punktu saņemto informāciju un līdz 2028. gada 31. maijam iesniegt noteiktā kārtībā Ministru kabinetā informatīvo ziņojumu par plāna īstenošanas novērtējumu.
· 8. Korupcijas novēršanas un apkarošanas birojam, veicot šā rīkojuma 5. punktā minētās informācijas izvērtējumu, izstrādāt Korupcijas novēršanas un apkarošanas pasākumu plānu nākamajam plānošanas periodam un līdz 2027. gada 1. novembrim iesniegt izskatīšanai Ministru kabinetā.

